# Daniel Matej Kmeth

### Z Wikipédie

Daniel Matej Kmeth (* 15. január 1783, Brezno – † 20. jún 1825, Košice) bol slovenský astronóm.

Narodil sa 15. januára 1783 v Brezne. Študoval na piaristických gymnáziách v Brezne, Podolínci a v Trenčíne, kde napokon aj sám vstúpil do rádu v roku 1799. Filozofické ročníky absolvoval vo Váci (1805–1807), teológiu študoval v Nitre (1807–1809), astronómiu na peštianskej univerzite (1810–1812). V rokoch 1812–1823 bol asistentom Jána Pasquicha na univerzitnom observatóriu v Budíne, s ich menami sa spája vybudovanie novej hvezdárne Urania na Gellértovom vrchu (1815), ktorej ideu vyslovil už Maximilián Hell. Kvôli osobným sporom s J. Pasquichom opustil v roku 1823 Budín a stal sa profesorom matematiky a vierouky na Kráľovskej akadémii v Košiciach. Redigoval astronomické ročenky novej hvezdárne a napísal aj niekoľko samostatných astronomických diel, medzi nimi aj Populárnu astronómiu. Venoval sa aj meteorologickým pozorovaniam a mal na pláne vybudovať observatórium i v Košiciach, čo sa mu však nepodarilo uskutočniť. Zomrel 20. júna 1825 v Košiciach.

## [úprava] Externé odkazy

- Matematický ústav SAV Zdroj, z ktorého (pôvodne) čerpal tento článok

Zdroj: "http://sk.wikipedia.org../../../d/a/n/Daniel_Matej_Kmeth_cd3f.html"

Kategórie: Narodenia v 1783 | Úmrtia v 1825 | Slovenskí astronómovia | Články bez interwiki

##### Views

- Stránka
- Diskusia
- Aktuálna verzia

##### Hľadaj